E-2167/2008

Mál þetta var þingfest 3. september 2008 og tekið til dóms 26. febrúar sl. Stefnandi er Byr sparisjóður, Borgartúni 18, Reykjavík, en stefndu eru Skorradalur ehf., Smyrlahrauni 15, Hafnarfirði, Þ-kk-nf J-kk-nf S-kk-nf, sama stað, og G-kk-nf I-kk-nf G-kk-nf, Grænuhlíð 66, Reykjavík.

Stefnandi gerir þær dómkröfur að stefnda Skorradal ehf., verði gert að greiða 2.565.301 krónu með dráttarvöxtum frá 29. febrúar 2008 til greiðsludags.

Stefnandi gerir jafnframt þá kröfu að stefndu Þ-kk-þgf J-kk-þgf S-kk-þgf og G-kk-þgf I-kk-þgf G-kk-þgf verði gert að greiða 2.565.301 krónu in solidum með stefnda Skorradal ehf. með dráttarvöxtum frá 29. september 2009 til greiðsludags.

Þá krefst stefnandi þess að heimilað verði að bæta dráttarvöxtum við höfuðstól skuldarinnar á 12 mánaða fresti samkvæmt 12. gr. laga nr. 38/2001.

Stefnandi krefst þess að staðfestur verði veðréttur hans samkvæmt veðtryggingarbréfi, útgefnu 30. desember 2005, allsherjarveði tryggðu upphaflega með 3. veðrétti og uppfærslurétti í Smyrlahrauni 15, Hafnarfirði, að höfuðstól 20.000.000 krónur.

Þá krefst stefnandi þess að staðfestur verði veðréttur hans samkvæmt veðtryggingarbréfi, útgefnu 30. desember 2005, allsherjarveð tryggðu upphaflega með 4. veðrétti og uppfærslurétti í Marteinslaug 14, 0202, Reykjavík, að höfuðstól 10.000.000 krónur.

Þá krefst stefnandi málskostnaðar úr hendi stefndu ásamt virðisaukaskatti á málflutningsþóknun.

Af hálfu stefndu er þess krafist að einungis verði staðfestur veðréttur stefnanda í eignarhluta stefnda Þ-kk-ef J-kk-ef í Smyrlahrauni 15, Hafnarfirði. Að öðru leyti er stefnukröfum ekki mótmælt. Málskostnaðar er krafist úr hendi stefnanda.

I.

Ofangreind skuld er tilkomin vegna yfirdráttar að fjárhæð 2.565.301 króna á tékkareikningi stefnda Skorradals ehf. nr. 9267 hjá stefnanda. Síðasta hreyfing á reikningum var 29. febrúar 2008. Stefndu Þ-kk-nf J-kk-nf og G-kk-nf I-kk-nf tókust á hendur sjálfskuldarábyrgð á greiðslu reikningsins auk dráttarvaxta og kostnaðar og samkvæmt yfirlýsingum 16. febrúar 2006 og 5. apríl 2006 takmarkaðist ábyrgð þeirra við 12.000.000 krónur. Stefnandi krefst dráttarvaxta af stefnukröfum frá 9. apríl 2008 í samræmi við ákvæði yfirlýsingarinnar en þann dag hafi stefndu verið send greiðsluáskorun.

Stefnandi krefst þess að staðfestur verði veðréttur hans til tryggingar ofangreindum tékkareikningi samkvæmt fyrrgreindum tryggingarbréfum. Krafan sé sett fram til þess að stefnandi geti boðið upp fasteignirnar Smyrlahrauni 15, Hafnarfirði og íbúð að Marteinslaug 14, Reykjavík, til lúkningar stefnukröfunni. Um lagarök vísar stefnandi til almennra reglna kröfuréttar um skyldu til greiðslu fjárskuldbindinga. Um vaxtakröfu vísar stefnandi til III. kafla vaxtalaga nr. 38/2001 og um málskostnað vísar hann til 130. gr., sbr. 129. gr. laga nr. 91/1991. Um réttarfar er vísað til XVII. kafla laga nr. 91/1991.

Af hálfu stefndu er þess krafist að einungis verði staðfestur veðréttur í eignarhluta stefnda Þ-kk-ef J-kk-ef í Smyrlahrauni 15, Hafnarfirði, en ekki í allri eigninni. Meðeigandi stefnda Þ-kk-ef sé S-kvk-nf Á-kvk-nf G-kvk-nf, eiginkona hans. Henni sé ekki stefnt í málinu. Samkvæmt veðmálabókum sé S-kvk-nf Á-kvk-nf skráður eigandi að helmingshlut í fasteigninni á móti stefnda Þ-kk-þgf. Þá liggi fyrir áritun á tryggingabréfið þar sem S-kvk-nf Á-kvk-nf riti undir bréfið sem maki en ekki sem skuldari. Henni verði því ekki gert að þola staðfestingu veðréttar á sínum eignarhlut.

II.

Samkvæmt framansögðu er kröfum stefnanda í málinu ekki mótmælt að öðru leyti en því að þess er krafist að staðfesting á þriðja veðrétti í Smyrlahrauni 15, Hafnarfirði, nái aðeins til helmingshlutar stefnda Þ-kk-ef en ekki til allrar eignarinnar. Fram hefur komið í málinu að eignin Smyrlahraun 15, Hafnarfirði, er einbýlishús með bílskúr og eiga hjónin Þ-kk-nf J-kk-nf S-kk-nf og S-kvk-nf Á-kvk-nf G-kvk-nf eignina í óskiptri sameign, helmingshlut hvort. Þar sem S-kvk-þgf Á-kvk-þgf er ekki stefnt í málinu verður fallist á kröfu stefndu um að aðeins verði staðfestur veðréttur stefnanda í helming eignarinnar. Dómkröfur verða að öðru leyti teknar til greina.

Eftir þessari niðurstöðu verða stefndu dæmdir til að greiða stefnanda in solidum málskostnað sem þykir hæfilega ákveðinn 200.000 krónur og hefur þá verið tekið tillit til reglna um virðisaukaskatt.

G-kk-nf A-kk-nf héraðsdómari kveður upp dóm þennan.

Dómsorð

Stefndu, Skorradalur ehf., Þ-kk-nf J-kk-nf S-kk-nf og G-kk-nf I-kk-nf G-kk-nf, greiði stefnanda, Byr sparisjóði, in solidum 2.565.301 krónu, stefndi, Skorradalur ehf, með dráttarvöxtum frá 29. febrúar 2008 til greiðsludags en stefndu, Þ-kk-nf J-kk-nf og G-kk-nf I-kk-nf, með dráttarvöxtum frá 29. september 2008 til greiðsludags.

Staðfestur er 3. veðréttur í helmingshlut stefnda, Þ-kk-ef J-kk-ef S-kk-ef, í fasteigninni Smyrlahraun 15, Hafnarfirði, fasteignamatsnúmer 207-9100, samkvæmt tryggingabréfi útgefnu 30. desember 2005, til tryggingar skuld stefnda Skorradals ehf. við stefnanda allt að 20.000.000.

Staðfestur er 4. veðréttur í fasteign stefnda, G-kk-ef I-kk-ef G-kk-ef, að Marteinslaug 14, 0202, Reykjavík, fasteignamatsnúmer 226-7359, samkvæmt tryggingabréfi, útgefnu 30. desember 2005, til tryggingar skuld stefnda Skorradals ehf. við stefnanda, allt að fjárhæð 10.000.000 krónur.

Stefndu greiði stefnanda in solidum 200.000 krónur í málskostnað.

G-kk-nf A-kk-nf

Rétt endurrit staðfestir

Héraðsdómur Reykjaness 26. mars 2009.